Америка е във война с вируса , а какво прави Тръмп ? В тази криза Америка трябваше да има президент , който работи ден и нощ , за да овладее пандемията от Ковид - 19 . А вместо това начело на страната ( все още ) стои един нарцистичен човек , удавен в собственото си самосъжаление . Пандемията от коронавирус вилнее из САЩ . Броят на новозаразените и на онези , които са починали от или във връзка с вируса е рекордно висок – надминава числата от най - тежките дни и седмици от началото на кризата досега . Ръководителят на Здравната служба CDC предрича най - тежките времена в досегашната история на здравеопазването в САЩ – какво мрачно предзнаменование само ! Къде е Тръмп ? А президентът ? С какво се занимава настоящият президент ? Той не спира да плете козни и да доукрасява легендата си , че бил жертва на ужасяваща изборна измама . Доказателства – нула , само твърдения , чиято безпочвеност лъсва веднага , щом бъдат предявени пред съда . Поради което и биват отхвърляни . В тази криза Америка трябваше да има президент , който работи ден и нощ , за да овладее пандемията от Ковид - 19 . А вместо това начело на страната ( все още ) стои един нарцистичен човек , удавен в собственото си самосъжаление . Човек , който вреди на демократичните институции с неспирните си дрънкания за измами ; и който обругава републиканските изборни служители като „ предатели “ , щом го опровергаят . Тежко наследство Потискащо е , че вайканията на Тръмп падат върху твърде плодородна почва . Много от неговите симпатизанти продължават да смятат коронавируса за измислица , или в най - добрия случай за лека настинка , заради която не си струва и най - малкото вълнение . Но нима можеш да останеш безчувствен , след като 274 000 души вече са починали , а 100 000 пациенти се намират по болници ? А когато Джо Байдън поеме президентския пост през януари , цифрите като нищо могат да се окажат и още по - ужасяващи .